รอซื้อหุ้น MINT มิ.ย.
บริษัท ไมเนอร์ อินเตอร์เนชั่นแนล (MINT) จัดโรดโชว์ ทำให้มั่นใจว่าบริษัทจะรายงานกำไรทำสถิติสูงสุดใหม่ในปีนี้ โดยไตรมาส 23 จะเป็นไตรมาสของโลว์ซีซันที่ดีที่สุดเท่าที่เคยมีมา และการซื้อกิจการใหม่ยังคงเป็นปัจจัยหลักที่จะหนุนการเติบโตของกำไรในระยะยาว MINT ตั้งเป้างบประมาณ 1.5-1.6 หมื่นล้านบาท สำหรับแผนการเข้าซื้อกิจการระยะเวลา 5 ปี
7 มิ.ย. 2556

บริษัท ไมเนอร์ อินเตอร์เนชั่นแนล (MINT) จัดโรดโชว์ ทำให้มั่นใจว่าบริษัทจะรายงานกำไรทำสถิติสูงสุดใหม่ในปีนี้ โดยไตรมาส 23 จะเป็นไตรมาสของโลว์ซีซันที่ดีที่สุดเท่าที่เคยมีมา และการซื้อกิจการใหม่ยังคงเป็นปัจจัยหลักที่จะหนุนการเติบโตของกำไรในระยะยาว MINT ตั้งเป้างบประมาณ 1.5-1.6 หมื่นล้านบาท สำหรับแผนการเข้าซื้อกิจการระยะเวลา 5 ปี
เราได้ปรับราคาเป้าหมาย ณ สิ้นปี 2556 เป็น 32 บาท จากเป้าหมายเดิม 29 บาท เพื่อสะท้อน รีสอร์ท อนันตรา ลายัน ภูเก็ต และโรงแรมใหม่ที่จะเพิ่มเติมเข้ามาในปี 2557-2558 (จำนวนห้องพักที่เป็นเจ้าของเพิ่มขึ้น 9% ในปี 2557 และ 13% ในปี 2558) 
ทั้งนี้ ในเดือน มิ.ย. เป็นช่วงเวลาที่ดีในการเข้าซื้อหุ้นสะสม เนื่องจากคาดผลการดำเนินงานไตรมาส 2 รายงานผลต่ำสุดของปีนี้
โรงแรมที่เป็นเจ้าของเองธุรกิจหลักที่สร้างกำไรแข็งแกร่ง
ผู้บริหารชี้แจงชัดเจนว่า ธุรกิจโรงแรมที่ MINT เป็นเจ้าของเอง ซึ่งคิดเป็น 40% ของกำไรสุทธิของ MINT แสดงอัตราการเติบโตของรายได้เฉลี่ยต่อห้องพักที่สูงถึง 19% ในไตรมาส 1 และจะเติบโตด้วยเลขสองหลักต่อเนื่องในปีนี้ แต่รายได้เฉลี่ยต่อห้องพักของรวมทั้งหมดล่าสุดของบริษัทที่ดูไม่น่าสนใจ (ลดลง 1%) ผู้บริหารตั้งเป้าการเติบโตของอัตราการจองห้องพักไว้ที่ 34% และตั้งเป้าราคาห้องพักโต 67%
ธุรกิจอาหารแข็งแกร่ง
ผู้บริหารเปิดเผยเป้าหมายการเติบโตในระยะยาวของยอดขายสาขาที่ 45% ต่อปี รวมถึงการขยายสาขาที่ 810% ต่อปี ดังนั้น ธุรกิจอาหารจะโตปกติที่ 12-15% ต่อปี ในช่วง 5 ปีข้างหน้า โดยในปี 2556 กำไรสุทธิสำหรับธุรกิจอาหารจะมากกว่าอัตราการเติบโตของรายได้ และธุรกิจอาหารในจีนจะพลิกฟื้นจากเดิมขาดทุนในปีที่แล้วเป็นไม่ขาดทุนในปีนี้
รายได้จากธุรกิจอสังหาริมทรัพย์
ยอดขายอสังหาฯ มาจากสองส่วน ได้แก่ ธุรกิจปันส่วนเวลา (อนันตรา เวเคชั่น คลับ หรือ AVC) และการขายวิลลา/คอนโด โดยผลการดำเนินงานของ AVC ออกมาดีกว่าที่ผู้บริหารวางแผนไว้ด้วยยอดขายที่โตก้าวกระโดดจาก 18 ล้านเหรียญสหรัฐ ในปี 2554 เมื่อเริ่มดำเนินงาน เป็น 50 ล้านเหรียญสหรัฐ ในปี 2555 และยอดขายจะแตะ 80 ล้านเหรียญสหรัฐ ได้ในปีนี้ AVC จะทำกำไรอย่างมีนัยสำคัญในปี 2557 ซึ่งมากพอที่จะชดเชยรายได้ที่ลดลงจากการที่คอนโด St.Regis ซึ่งเหลือโอนอีกประมาณ 25%
ที่สำคัญ MINT จะเปิดตัว อนันตรา เอสเตท ภูเก็ต ในไตรมาส 1 ปี 2557 ในเบื้องต้นโครงการมีมูลค่า 2,400 ล้านบาท โดย 16 villa มีราคาขายประมาณ 5 ล้านเหรียญสหรัฐต่อยูนิต โดยเรายังไม่ได้นำกำไรจากโครงการนี้เข้ามาในโมเดลของเรา